भारत तेजी से तरक्की की ओर बढ़ता चला जा रहा है। चाहे तकनीक हो, अर्थव्यवस्था हो, खेल हो, शिक्षा हो आज भारत हर क्षेत्र में दुनिया के विकसित देशों को कड़ी टक्कर दे रहा है। विकास की जिस रफ्तार पर भारत आज चल रहा है वो काफी तेज है और पूरी दुनिया भारत का लोहा मान रही है। लेकिन इस सबके बावजूद भी कई ऐसे क्षेत्र हैं जो काफी बेसिक हैं लेकिन इन पर काम करने की बेहद जरूरत है। बच्चों के लिए पढ़ाई जितनी जरूरी है खेल और मनोरंजन भी उतना ही जरूरी है और यहीं भारत दुनिया के विकसित मुल्कों से पीछे हो जाता है। संक्षेप में कहा जाए तो यहां आज भी मूलभूत सुविधाओं का अभाव है जिसके कारण टेलेन्ट होते हुए भी बच्चे पीछे रह जाते हैं।